als_Latn dik_Latn sag_Latn
“E di që ju vijnë në shtëpi, e di që çfarë s’ju thonë, çfarë s’iu kërcënojnë. Në shtëpi pritini mirë dhe bëjuni atë që i’u kanë bërë, jepuni fjalën dhe në kutinë e votimit këndojuni këngën 'ku më le e ku mbete”.
Kështu tha Kryeministri Edi Rama nga Rrogozhina, ku u ndal mesditën e sotme, nga ku tha se partitë duhet t’iu shërbejnë njerëzve dhe jo njerëzit partive.
Ai akuzoi kryebashkiaku e Rrogozhinës duke thënë se i persekuton qytetarët që të ndërrojnë parti, madje e quajti “Agai i Rrogozhinës”
Megjithatë Rama tha se nuk është ka penguar ky fakt për ta mbështetur fuqimisht rindërtimin e Rrogozhinës.
Sipas tij, vendimi që do merret më 25 qershor nuk është një vendim për të fituar njëra palë dhe për të humbur tjetra dhe as për tifozllëk, por për Shqipërinë për të ngritur krye që të gjithë ndaj një administrate shtetërore e cila është kalbur dhe është kthyer në një tepsi pushteti.
“Me kë na krahasoni me Lulin, Petrit Vasilin apo Eduard Ndocaj. Çfarë ekipesh kanë këta, ku i kanë njerëzit që kanë dhënë prova se dinë të bëjnë shtet? Prandaj miqtë e mi, ndajeni mendjen na ndihmoni dhe më ndiohmoni që të bëjmë shumë më tepër për ju. Kujt thotë se ne duam më shumë pushtet për vete, thojuni se Luli do ishte në çadër tani dhe Luli me zor do priste shiun se do vdiste nga vapa. Ne duam që të gjithë shqiptarët, socialistë e demokratë të kenë akses në zgjedhje. Dhe ne duam më shumë fuqi për ju, për të bërë punët që i’u duhen ju”, u shpreh Rama.
Kryeministri deklaroi se qytetarët nuk hipin në një makinë ku shoferi është në timon dhe të tjerët i vendosin dorën. Ai shtoi se partitë vinë vërdallë duke kërkuar votën, pushtojnë zyrat e punës dhe i kthejnë ato në ushqim të tyre.
Ai deklaroi se pas 25 qershorit nuk do ketë më ushtarë që shkojnë në zyra dhe i kthejnë ato në degë partie, duke nënvizuar se nuk mund që shteti të dorëzohet pa kushte ndaj partive tek njerëzit që nuk kanë as shkollën, as eksperiencën dhe as dëshirën për t’iu shërbyer popullit
“U them socialistëve dhe demokratëve lërini ndasitë më 25 qershor, por votoni kush është skuadra që duhet marrë në punë. Nuk ka njeri apo prind të zgjedhe Lulin në vend të fëmijëve të vetë që ka në shkollë. Nuk ka një familjar të arsyeshëm që të zgjedhe partinë X apo Y në vend të nevojës së familjes për të pasur një shërbim shëndetësor apo social”, tha Edi Rama. /a.y/noa.al
als_Latn als_Latn als_Latn als_Latn als_Latn als_Latn als_Latn als_Latn als_Latn